Jami'an yan sandan jihar Kaduna sun cafke gaggan barayin mutane 11 da suka addabi jihar ▷ NAIJ.COM
Jami'an yan sandan jihar Kaduna sun cafke gaggan barayin mutane 11 da suka addabi jihar
Jami'an rundunar yan sandan Najeriya shiyyar jihar Kaduna a jiya Laraba 4 ga watan Oktoba sun gabatar da wasu gaggan barayin mutane da kuma masu fashi da makamin da suka addabi jihar dama makwaftan ta ga yan jarida.
Jami'an yan sandan dai sun gabatar da wadannan bata garin ne a farfajiyar hedikwatar hukumar dake Jere na jihar ta Kaduna kamar dai yadda jami'in hulda da jama'a na rundunar ya bayyana.
KU KARANTA: Hanyoyin anfani 9 na bawan ayaba
NAIJ.com dai ta samu cewa jami'in hulda da jama'a na rundunar CSP Jimoh Moshood ya bayyana cewa gaggan masu laifin dai da suka kama sune suka dade suna addabar jama'a a hanyoyin Birnin Gwari - Funtua da Birnin Gwari zuwa Kaduna da Abuja zuwa Kaduna da ma Kaduna zuwa Kano.
Haka ma dai jami'in ya shaidawa manema labaran da suka halarci hedikwatar cewa muggan makaman da suka kama daga hannun su sun hada da bindigogi 3 da harsasai 72 da kuma bindigar gargajiya kwara 3 da sauran wasu kayan tsafe tsafe na su.
Blood group compatibility for marriage Nysc portal Peace Corps of Nigeria with federal government of Nigeria Nigerian navy recruitment form Dstv